SET ปิดเช้าบวกเล็กน้อย 0.34 จุด PTT ซื้อขายสูงสุด 1.17 พันลบ.
SET ปิดเช้าบวกเล็กน้อย 0.34 จุด PTT ซื้อขายสูงสุด 1.17 พันลบ. โดยดัชนีปิดตลาดเช้านี้ที่ระดับ 1,641.78 จุด เพิ่มขึ้น 0.34 จุด หรือ 0.02% มูลค่าการซื้อขาย 2.27 หมื่นล้านบาท
4 มี.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,641.78 จุด เพิ่มขึ้น 0.34 จุด หรือ 0.02% มูลค่าการซื้อขาย 2.27 หมื่นล้านบาท
10 หุ้นดันดัชนีเช้านี้

ด้าน นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยช่วงเช้าที่ผ่านมา ยังคงเคลื่อนไหวในกรอบจำกัด แม้ว่านักลงทุนส่วนใหญ่คลายกังวลปัจจัยในต่างประเทศ ภายหลังประเด็นการค้าสหรัฐฯ-จีนคืบหน้าในทิศทางเชิงบวก โดยมีการคาดการณ์ว่าผู้นำทั้งสองประเทศจะบรรลุข้อตกลงการค้าได้ในการประชุม 27 มี.ค.นี้
แต่ปัจจัยลบที่คอยกดดันบรรยากาศการลงทุน คือผลประกอบการไตรมาส 4/61 ของบริษัทจดทะเบียน (บจ.) ไทยโดยรวมที่รายงานกำไรอยู่ที่ 1.6 แสนล้านบาท ต่ำกว่าที่ฝ่ายวิจัยคาดมาก เพราะตามสถิติไม่ควรต่ำกว่า 2.5 แสนล้านบาท ทำให้ฝ่ายวิจัยฯอยู่ระหว่างทบทวนปรับลดประมาณการกำไรต่อหุ้น (EPS) ของบจ.ในปี 62 น่าจะเหลือไม่เกิน 110 บาท/หุ้น จากเดิม 112 บาท/หุ้น ทั้งนี้ การปรับลด EPS ส่งผลให้ P/E ของตลาดหุ้นไทยสูงขึ้น ดังนั้น ต้องระมัดระวังความเสี่ยงจากแรงขายระยะสั้นด้วย
ส่วนประเด็นการเมืองอาจมีกระแสผันผวนบ้าง แต่หากไม่ส่งผลกระทบต่อกำหนดการเลือกตั้ง ก็เชื่อว่าจะมีผลกระทบจำกัด
สำหรับทิศทางดัชนีตลาดหุ้นไทยบ่ายนี้ ประเมินว่าจะแกว่งตัวในกรอบจำกัด เพราะยังไม่มีปัจจัยบวกใหม่เข้ามากระตุ้นบรรยากาศการลงทุนที่ชัดเจน โดยมองกรอบการเคลื่อนไหวที่ระดับ 1,630-1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT  มูลค่าการซื้อขาย 1,174.54 ล้านบาท ปิดที่ 48.50 บาท ลดลง  0.25 บาท
PTTEP    มูลค่าการซื้อขาย 1,094.03 ล้านบาท ปิดที่  121.50 บาท ลดลง  2.00 บาท
PTTGC    มูลค่าการซื้อขาย  926.45 ล้านบาท ปิดที่ 71.25 บาท ลดลง  0.25 บาท
AOT  มูลค่าการซื้อขาย 828.15 ล้านบาท ปิดที่ 66.75 บาท ลดลง 0.75 บาท
TOP มูลค่าการซื้อขาย 789.49 ล้านบาท ปิดที่ 69.50 บาท เพิ่มขึ้น 0.25 บาท